10. ΝΟΜΟΣ υπ’ αριθ. 1279 της 31 Αυγ./2 Σεπτ. 1982 (ΦΕΚ Α΄ 108) Για τη ρύθμιση των μισθώσεων των καταστημάτων διάθεσης οπωροκηπευτικών προϊόντων των Κεντρικών Λαχανογορών Αθηνών και Θεσσαλονίκης. Άρθρ.1.-1. Οι διατάξεις του Νόμ. 813/1978 «περί εμπορικών και ετέρων τινών κατηγοριών μισθώσεων», όπως τροποποιήθηκε με το Νόμ. 1229/1982, δεν έχουν εφαρμογή στις μισθώσεις καταστημάτων διάθεσης οπωροκηπευτικών προϊόντων των Κεντρικών Λαχαναγορών Αθηνών και Θεσσαλονίκης. 2.Οι μισθώσεις της προηγουμένης παραγράφου, εφ’ όσον έληξε ο συμβατικός χρόνος διάρκειάς τους, λύονται με τη δημοσίευση του παρόντος νόμου. Η χρήση των καταστημάτων αποδίδεται ελεύθερη μέσα σε 3 μέρες από την έγγραφη πρόσκληση του Προέδρου του Οργανισμού της Κεντρικής Λαχαναγοράς. Αντί της άνω παρ.2 και του άρθρ.3 του Νομ. 1279/1982 Βλ. παρ.18 άρθρ.34 Νομ. 1845/2526 Απρ. 1989 (ΦΕΚ Α΄ 102), κατωτ. αριθ. 15. Άρθρ.2.-1.Εάν ο μισθωτής αρνηθεί να αποδώσει το μίσθιο μέσα στην προθεσμία που καθορίζεται στην παρ.2 του άρθρ.1, εκδίδεται εναντίον του, ύστερα από αίτηση του εκμισθωτή, διαταγή του Ειρηνοδίκη, στην περιφέρεια του οποίου βρίσκεται το μίσθιο, προς απόδοση της χρήσης του. 2.Η αίτηση υποβάλλεται με την κατάθεση δικογράφου στη Γραμματεία του Ειρηνοδικείου. Το δικόγραφο, εκτός από τα στοιχεία των άρθρ.118 και 119 παρ.1 του Κ. Πολ. Δικονομίας, πρέπει να αναφέρει τα πραγματικά γεγονότα που γεννούν την αξίωση προς απόδοση του μισθίου, την υπαγωγή της αξίωσης αυτής στον παρόντα νόμο, καθώς και αίτημα για να εκδοθεί διαταγή προς απόδοση της χρήσης του μισθίου. 3.Στην αίτηση επισυνάπτονται όλα τα αποδεικτικά έγγραφα. 4.Ο δικαστής, εφόσον η αίτηση είναι παραδεκτή και βάσιμη, νομικώς και ουσιαστικώς, εκδίδει αμέσως τη διαταγή, δίχως κλήτευση του μισθωτή. 5.Η διαταγή για την απόδοση του μισθίου εκδίδεται εγγράφως και πρέπει να αναφέρει: α.το ονοματεπώνυμο του δικαστή που την εκδίδει, β.το ονοματεπώνυμο και την κατοικία ή έδρα του εκμισθωτή και του μισθωτή, γ.περιγραφή του μισθίου, δ.τη διαπίστωση της υπαγωγής της κρίσιμης μίσθωσης στη ρύθμιση του προκείμενου νόμου, ε.διαταγή προς απόδοση της χρήσης του μισθίου, στ.υπόμνηση στο μισθωτή ότι έχει δικαίωμα να εναντιωθεί με ανακοπή μέσα σε οκτώ μέρες από την επίδοση της διαταγής και ζ.υπογραφή του δικαστή. 6.Η διαταγή προς απόδοση της χρήσης του μισθίου είναι εκτελεστός τίτλος εναντίον οποιουδήποτε προσώπου που έχει την κατοχή του μισθίου. Η άσκηση ανακοπής δεν αναστέλλει την εκτελεστότητα. Επιτρέπεται να διαταχθεί η αναστολή από το Ειρηνοδικείο, ύστερα από αίτηση του μισθωτή, με την ειδική διαδικασία των άρθρ.686 επ. του Κ. Πολ. Δικονομίας, αν πιθανολογείται η βασιμότητα της ανακοπής που έχει ήδη ασκηθεί. 7.Ο μισθωτής έχει δικαίωμα να ασκήσει ανακοπή στο Ειρηνοδικείο με τη διαδικασία των άρθρ.648 επ. του Κ. Πολ. Δικονομίας προς ακύρωση της διαταγής για την απόδοση του μισθίου, μέσα σε οκτώ μέρες από την επίδοσή της, μόνο αν η μίσθωση, για την οποία εκδόθηκε η διαταγή, δεν υπάγεται στη ρύθμιση του προκείμενου νόμου. 8.Δικαίωμα ανακοπής δεν έχουν τρίτα πρόσωπα που βρίσκονται στην κατοχή του μισθίου τα οποία έχουν μόνο όσα ενδεχόμενα δικαιώματα τους δίνει η ουσιαστική σχέση που τους συνδέει με το μισθωτή. Άρθρ.3.-Ο Πρόεδρος του Διοικητικού Συμβουλίου των Οργανισμών Κεντρικών Λαχαναγορών Αθηνών και Θεσσαλονίκης, μετά από απόφαση του Διοικητικού Συμβουλίου, μπορεί μέσα σε διάστημα 2 μηνών από τη δημοσίευση αυτού του νόμου να ανανεώσει τις μισθώσεις που υπάγονται στην παρ.2 του άρθρ.1, σύμφωνα με όρους και προϋποθέσεις που θα ορίζει κοινή απόφαση των Υπουργών Γεωργίας και Εμπορίου. Οι μισθώσεις που θα ανανεωθούν με αυτόν τον τρόπο θεωρούνται ότι ουδέποτε έληξαν. Άρθρ.4.-Κατ’ εξαίρεση των διατάξεων του Π.Δ. 715/1979, με κοινή απόφαση των Υπουργών Γεωργίας και Εμπορίου, τα ελεύθερα καταστήματα των Κεντρικών Λαχαναγορών Αθηνών και Θεσσαλονίκης μπορούν να μισθώνονται σε νέους μισθωτές. Άρθρ.5.-1.Η διάρκεια των νέων μισθώσεων του άρθρ3 του παρόντος και των ανανεουμένων μισθώσεων του άρθρ.2 του παρόντος δεν μπορεί να υπερβαίνει τα 2 χρόνια. 2.Ο Πρόεδρος του Διοικητικού Συμβουλίου των Οργανισμών Κεντρικών Λαχαναγορών Αθηνών και Θεσσαλονίκης, μετά από απόφαση του Δ.Σ., μπορεί να ανανεώνει τις μισθώσεις της παρ.1 του παρόντος άρθρου και μέχρι μια διετία κάθε φορά από τη λήξη τους, σύμφωνα με όρους και προϋποθέσεις που θα ορίζει κοινή απόφαση των Υπουργών Γεωργίας και Εμπορίου. Άρθρ.6.-Η ισχύς αυτού του νόμου αρχίζει από τη δημοσίευση του στην Εφημερίδα της Κυβερνήσεως. (Αντί για τη σελ. 88,701(β) Σελ. 88,701(γ) Τεύχος ΙΒ-1-1 Σελ. 33 Κεντρική Αγορά Αθηνών 5.Β.ζ.10 